b'\n_START_ARTICLE_\nIzolevcin\n_START_SECTION_\nKatabolizem\n_START_PARAGRAPH_\nIzolevcin je glukogena in ketogena aminokislina. Po transaminaciji z \xce\xb1-ketoglutaratom se lahko pretvori bodisi v sukcinil-CoA (ki vstopi v cikel trikarboksilnih kislin, kjer se pretvori v oksaloacetat, slednji pa vstopa v glukoneogenezo) bodisi v acetil-CoA (ki vstopi v cikel trikarboksilnih kislin, kjer pride do kondenzacije z oksaloacetatom in nastaja citrat). Pri sesalcih se acetil-CoA ne more pretvoriti nazaj v ogljikohidrat, temve\xc4\x8d se porabi za sintezo ketonskih teles ali ma\xc5\xa1\xc4\x8dobnih kislin (zato govorimo, da je izolevcin tudi ketogena aminokislina).'